-Ընդունում եմ, որ խնդիրը կա։ Մենք աշխատում ենք այս ուղղությամբ։ Կարծում եմ մեկ տարվա ընթացքում ինչ ես նշանակել եմ, իմ թիմով հասցրել եմ որոշակի աշխատանք կատարել՝ մեդիատուրեր ենք կազմակերպել, այցեր տնտեսական ակտիվ գոտիներ։ Կան այլ գործիչներ ևս, ովքեր այդ խնդիրը տեսնում են և ձգտում են լուծում տալ դրան: Եվ համոզված եմ, որ Դուք էլ կընդունեք՝ որոշ սահմաններ կան, որից հետո պետք է զգուշավորություն ցուցաբերել, որը կարող է խնդիրներ առաջացնել անվտանգության հարցերում։ Բայց դա չի նշանակում, որ քաղաքական, հասարակական խնդիրների մասին մենք չպիտի բարձրաձայնենք, առողջ քննադատություն, բանավեճ չպիտի լինի։ Մյուս կողմից Արցախում ահագին տեսանելի զարգացումներ կան, մեծ հաջողություններ, ու այդ հաջողությունները ներկայացվում են մասնակի, շեղումով, մարդիկ կան, որ մշտապես սա մանիպուլացնում են։ Պետք է տեսնել և՛ սևը, և՛ սպիտակը։ Պիտի հասկանանք, որ անհրաժեշտ է գտնել համատեղ լուծումներ, նաև ընդդիմախոսների հետ։ Իմ կարծիքով մեդիան ամենամեծ դերակատարումն ունի այստեղ․ ցանկացած իշխանություն ամեն դեպքում լսում է մեդիայի բարձրացրած ձայնը։ Մեկը կարող է գիտակցել ու համագործակցել այդ մեդիայի հետ, իսկ մյուսը՝ թեկուզ վախից հաշվի նստել նրա հետ։